Nikola Milenković

Nikola Milenković (serbia kirillitsas Никола Миленковић; sündinud 12. oktoobril 1997 Belgradis) on Serbia jalgpallur, kes mängib kaitsjana Inglismaa kõrgliigaklubis Nottingham Forest ja Serbia jalgpallikoondises.

Ta alustas klubikarjääri Serbia klubis Partizan, mille meeskonnas debüteeris ta Serbia kõrgliigas hooajal 2015–16. Hooajal 2016–17 tuli ta klubiga Serbia meistriks.

2017. aasta suvel liitus ta Itaalia kõrgliigaklubiga Fiorentina. Üleminekusumma oli umbes 5,1 miljoni eurot. Seal mängis ta kokku seitse hooaega.

2024. aasta juulis sõlmis ta viieaastase lepingu Nottingham Forestiga.

Serbia jalgpallikoondises tegi Milenković debüüdi 29. septembril 2016 sõprusmängus Katari vastu. Koondisekarjääri esimese värava lõi ta 7. septembril 2019 EM-i valikmängus Portugali vastu. Ta kuulus Serbia koondisse 2018. ja 2022. aasta maailmameistrivõistlustel ning 2024. aasta Euroopa meistrivõistlustel.

 Saavutused 
Partizan
Serbia Superliga: 2016–17
Serbia karikas: 2016–17
Fiorentina
Coppa Italia: teine koht 2022–23
UEFA Euroopa Konverentsiliiga: teised kohad 2022–23, 2023–24

 Viited 

 Välislingid 
 Profiil Nottingham Forest F.C. kodulehel

Kategooria:Serbia jalgpallurid
Kategooria:ACF Fiorentina mängijad
Kategooria:Nottingham Forest FC jalgpallurid
Kategooria:Serie A mängijad
Kategooria:Premier League'i mängijad
Kategooria:Sündinud 1997